text:
THE BOTTOM – Investigashon ku Sababank Management Unit i Wageningen University and Research a ehekutá, a dokumentá e di tres reduskshon rápido di e populashon di lionfish den e parti óksidental di Oséano Atlántiko for di momentu ku el a yega mas ku trinta aña pasá.
E krísis di e populashon lokal por ta un indikashon ku e lionfish ta alkansá su delaster fase di invashon den e teritorio aki.
A señalá e lionfish, un piská venenoso, prosedente di e Oséano Indio Pasífiko, pa prom’e biaha mas ku trinta aña pasá den Oséano Atlántiko Óksidental. For di e tempu ei e piská a keda ekspandé su mes gradualmente den e teritorio Karibense te ku e ta na Sur di Brasil awor. Ounke ta parse ku e populashon tabata ekspandé su mes rápido, na diferente sitio un redukshon di e kantidat ta bira visíbel, di moda ku hopi eksperto ta kere ku e área Karibense lo bai mira un populashon mas stabil òf asta menguante di lionfish.
Boom bust
Un investigashon resien a registrá ku e lionfishnan tabata pegá den kanasternan di piská kòrá i kreft riba Sababank. For di 2010 Saba bank a konosé un kresementu rápido den e kantidat di lionfish pa despues for di 2020 konosé un krísis den e populashon. Esaki ta representá e di tres kaso di susesonan di boom bust (periodonan alternativo ku e poblashon ta krese i baha bèk) di lionfish den Oséano Atlántiko Óksidental Tropikal.
No ta konosí anda kiko ta e kousa eksakto di e rebaho rápido di lionfish.


c: text/html

text:
20 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
20 di yüni ta e di 171 dia di aña (172 den un schrikkeljaar) riba e kalènder gregoriano. Ta resta 194 dia pa e aña terminá.
A sosodé[editá | editá fuente]
- 1782 - Na Merka, e Kongreso ta aprobá e diseño di e emblema nashonal: e Seya Grandi di Estadonan Uni di Merka.
- 1837 - Reina Victoria ta subi trono na Gran Britania.
- 2003 - Ta anunsiá e kreashon di Fundashon Wikimedia.
A nase[editá | editá fuente]
- 1970 - Prinsipe Moulay Rachid, prinsipe marokano
A fayesé[editá | editá fuente]
- 2020 - William Millerson (67), kampeon di karate (1973), politiko i presidente di parlamento di Kòrsou.
A selebrá/konmemorá[editá | editá fuente]
- Argentina - Dia di Bandera
- Dia Mundial di Refugiado

robotstxt: allowed

filter: keep


text:
Ley di pensioen di behes ta regla cu un persona tin derecho riba un pensioen di behes ora cu e yega 60 aña. Entrante 1 januari 2015 e edad di pensioen ta subi pa 60,5 aña. E edad di pensioen lo sigui subi cada aña cu 6 luna te cu 1 januari 2024 ora e edad di pensioen lo bira 65 aña.
Por lo tanto, e edad cu cada persona tin derecho riba pensioen di behes ta bira gradualmente:
- entrante 1 di januari 2015 : 60,5;
- entrante 1 di januari 2016 : 61;
- entrante 1 di januari 2017 : 61,5;
- entrante 1 di januari 2018 : 62;
- entrante 1 di januari 2019 : 62,5;
- entrante 1 di januari 2020 : 63;
- entrante 1 di januari 2021 : 63,5;
- entrante 1 di januari 2022 : 64;
- entrante 1 di januari 2023 : 64,5;
- entrante 1 di januari 2024 : 65.
E suma di pensioen ta depende di diferente factor, esakinan por ta:
- Estado civil (casa of no);
- Periodo cu e persona ta inscribi na Censo y Registro Civil.
Banco di Seguro Social ta encarga cu tratamento di peticion pa pensioen di behes y cu e pago. Pa por garantisa cu bo por cobra pensioen di behes na e momento cu bo cumpli e edad di pensioen, ta conseha pa acudi personalmente na Banco di Seguro Social (SVb), departamento di Pensioen, cuatro (4) luna prome cu cumpli e edad di pensioen.
Na momento cu bo acudi na SVb, pa haci un peticion pa pensioen di behes, mester trece e siguiente documentonan:
- Un pasfoto;
- Number di cuenta di banco of un carnet di banco;
- Trouwboek (si bo ta casa)
- Cedula (obtenibel na Censo).
Un empleado di Departamento di Pensioen di SVb lo yuda bo na momento di yena e formulario pa haci peticion pa pensioen di behes.
Flex pensioen
A introduci flex pensioen pa pensioen di behes AOW entrante prome di januari 2012. Introduccion di Flexpensioen ta nifica cu un persona cu tin derecho riba pensioen di behes por pospone su derecho di haya pensioen, cada biaha cu 1(un) aña, te un maximo di 5 (cinco) aña. Durante e tempo cu ta pospone pensioen e derecho di pensioen di behes ta keda pospone.
Pa cada aña cu e pensionado haci uzo di e derecho aki, e suma di pensioen di behes ta aumenta cu 7%.
E persona cu tin derecho riba pensioen cu kier haci uzo di e edad di pensioen flexibel, mester entrega un peticion por escrito na SVb un luna prome cu e cumpli e edad pa derecho di pensioen, cu otro palabra, prome cu e periodo cu por pospone su pensioen caduca.
Nota: Entrante 1 januari 2015 e edad di pensioen flexibel tambe ta aumenta gradualmente te cu 65 aña na 2024.
Den e siguiente tabel por haya un resumen di un suma di pensioen mas halto si e persona cu tin derecho riba pensioen haci uzo di e posibilidad di pospone su pensioen.
Den e articulo nobo 8a di e Landsverordening algemene ouderdomsverzekering tin mas informacion riba flex pensioen.


text:
Den un entrevista spontaneo y diferente pa edicion di revista FOCUS di mei 2019, Rebecca a haci en serie di pregunta na su mama, Mary Spellen. Como e unico yiu di Mary Spellen, cu ta eherciendo orguyosamente tres profesion, cu semper el a soña cu ne: un muher profesional, mama y casa. Mary ta e ‘managing director’ di Discovery Travel y no ta un tarea facil di eherce band’i tur su otro trabounan. Tin hopi reto, specialmente ora e kier dedica mayoria di su tempo na cada un di nan, sin lubida tempo pa su mes. Na prome lugar e tin Dios, despues amor y un bon planificacion. Mary ta duna e prioridad cu cada un merece, cu e seriedad, responsabilidad y dedicacion pa por logra realisa tur tres. E ta gradici su mama y tata pa e muher cu e ta awendia y pa tur cos cu nan a siñ’e.
“Pa ta un bon mama y un bon casa, no tin un buki cu nos por lesa y siña di dje, esaki ta un trabou cu cada dia nos ta siña di otro y trahando den team manteniendo un bon comunicacion y respet, ta haci cu nos por biba un bida mas facil”.
E noticia di mas bunita y mas spera den Mary su bida tabata ora el a busca su resultado di test di sanger y cu a resulta cu e ta positivo. Rebecca Spellen a nace dia 18 di augustus 1999. For di chikito Rebecca tabata un mucha muher cu hopi energia cu nunca por a sinta keto. Su mayornan a dicidi di pone den un deporte, pa asina e por saca tur su energia. Un di e deportenan aki a resulta di ta turnen, cu ta e deporte, unda Rebecca a crece aden den tur sentido. Un deporte cu a siñ’e hopi cos, entre otro; disciplina, pasenshi y con pa semper vence bo miedonan. Rebecca a logra su Havo-diploma 2 aña pasa y tin e meta su dilanti, pa bay studia psicologia na Hulanda, unda e lo kier sigui cu su deporte tambe. Rebecca ta un persona cu semper t’ey pa su ‘friends and family’. Y unabes cu Rebecca pone den su mente cu e kier haci algo, e ta percura pa e hacie y logra loke e kier.
Tempo mi tabata chikito, ki sport mami a pensa cu mi lo bay haci ora mi crece
Mi a pensa cu bo lo haci ‘extreme sports’, door cu bo no tabata wak e peligery tabata hopi liher y ‘hyper’ y no tabatin miedo di nada.
Cua ta e cos mas pret cu mi a yega di haci, ora mi tabata chikito?
Bo tabata gusta bisti mi sapato y cana rond di e cas.
Con a ricibi e noticia cu mami tabata na estado di mi?
Tabata e señora di e laboratorio cu a bisa mi, ora mi a bin busca e resultado di e test di sanger. El a bisa mi: “positivo”! Esey tabata e noticia di mas bunita y mas spera den mi bida.
Cua ta e cos mas fastioso cu mi tabata haci ora mi tabata chikito?
Cera e boca, ora cu bo no tabata kier a come.
Cua tabata e prome co’i hunga cu a cumpra pa mi?
Un maraca.
Cua potret di mi ta esun faborito di tur tempo?
Un potret cu mi gusta y ta recorda semper ta uno, unda bo a gana un premio pa come mas ice cream den un corto tempo. E cara di felicidad cu bo a come asina hopi y liher, ta loke mas tanto bo tabata gusta.
Cua ta e prome recuerdo di mi?
Un cuadra di spageti cu a traha na scol pa Dia di Mama. E tabata hopi bunita.
Tempo cu bo tabatin mi edad, bo tabata kier a haya yiu?
No, a mi tabata kier caba mi estudio prome y despues cuminsa disfruta bida, sali keiro y conoce mas di e mundo pa despues casa y haya yiu.
Ki tabata loke ta pone mi yora y hari mas ora mi tabata chikito?
Yora ora di bay come y hari ora mi tabata kishiki bo.
Ki programa di televison mi tabata gusta wak?
Bo tabata gusta wak e programa di Zwarte piet, e videonan di Tele Tubbies, Barny y ora a bira un tiki mas grandi tabata gusta Hanna Montana.
Bo a yega di perde mi den un lugar?
Si! Nos tabata na un Miami Zoo y nos a laga bo cu oma, mientras nos a bay cumpra e lunch, pero ora nos a bin bek cu e lunch bo no tabata t’ey. Oma a bisa cu bo a bin nos tras y nos a spanta asina hopi. Nos a cuminsa busca bo y danki Dios nos a haya bo den un ‘game room’, cu bo a topa prome cu a yega e restaurant.
Cua ta e prome pelicula cu a hiba mi wak na cinema?
Lion King.
Cua tabata mi peluche faborito?
E coleccion di Webkinz.
Ki buki pa mucha tabata lesa pa mi ora mi tabata chikito?
The Bible, Lion King, Barbie y diferente otro storia.
Cua palabra ta bin na bo mente ora scucha mi nomber?
Danki Dios pa e milagro y e bendicion cu Señor a duna mi.
Cua tabata e sabor di baby food cu mi tabata gusta mas?
Esun di fruta y special esun di appel!
Di Kico mi tabatin mas miedo ora mi tabata chikito?
E scuridad den camber, ora di bay drumi.
Cua ta e mihor parti di ta mi mama?
Ta bo mama ta un bendicion di Dios, ta un amor incondicional y ta felicidad. Ta un maraviyoso experiencia di nos dos a siña pareu, di por wak bo crece asina liher den bida. Nos tin cu ta agradecido, humilde y respetuoso. Semper mi lo t’ey pa bo, pa por guia y siña bo e bon caminda.
Mami ta contento con mi a resulta como yiu?
Si mi ta hopi contento y orguyoso di locual bo logra te awor aki y mi ta sigui duna bo e amor y sosten, pa por sigui y por logra cumpli bo metanan y bira un dama profesional.
“I did not give you the gift of life, life gave me the gift of you”
Hair & Makeup: ENVY by Clyde Fotografo: Suhaila Alders


text:
Nos tur por observa e desaroyo di e campaña politico pa eleccion benidero. Partidonan cu ta purba di midi forsa cu otroy caminda ta ser usa tur clase di strategia y tactica pa conbense e votadornan pa deposita nan confiansa ariba nan partido. Nos como cristiannan no por perde for di bista e realidad cu ta tumando lugar dilanti di nos wowonan. Hopi biaha fanatismo politico ta hasi hopi hende perde e nocion di e realidad di hopi asuntonan importante pa futuro di un pais. Esaki ta conta tambe pa nos dushi isla di Aruba. Tanto catolico como otro nominadonan,cristiannos tin e tarea cu ta sumamente importante pa e eleccion di dia 22 di September 2017 pa pone representantenan digno di pueblo den Parlamento cu lo tin bienestar y futuro di nos pais como prioridad.Un di e puntonan hopi importante cu nos tin cu tene cuenta cune como cristiannan ta e formacion y desaroyo moral di nos juventud na schoolnan.Nos tin cu vigila pa no tin mas metemento di parti di gobernantenan cu ideanan liberal y anti principionan di Dios den nos enseñansa.
Ta fresco den nos memoria cu riba 8 di september 2016 a ser aproba un amienda den Parlamento di Aruba cu ta regarda entre otro derechonan di parehanan di mesun sexo den un matrimonio y tambe legalisa e bibamento hunto sin cu ta casa.
Un aprobacion cu a wordo duna den parlamento dor di partidonan MEP, AVP y Partido Democracia Real kende su lider awe ta postulando su mes ariba lista di partido POR. E amienda conoci como amienda 7 ta un parti masha chiquito den e ley di Codigo Civil nobo cu proximamente mester drenta na vigor ora cu e wordo aproba den nos parlamento pa medio di e “Invoeringsverordening”. Nos Codigo Civil ta consisti den 8 buki y tin como 800 articulo cu a wordo cambia. Siguramente e ley aki lo bai parlamento despues di eleccion paso e ta un batata cayente pa e partido politiconan cu a vota pro. Cu siguransa nan lo bisa e amienda 7 aki ta un parti masha chiquito di nos Codigo Civil nobo no ta mira pakiko vota CONTRA di e “INVOERINGSVERORDENING”.
E sentencia di Corte Europeo ta papia cla cu ningun pais por wordo forza pa accepta e matrimonio di mesun sexo paso e NO ta un derecho y tambe mester tene cuenta cu e cultura di e pais. Den e caso aki gran parti di e e habitantenan di ARUBA ta cristiannan catholico y otro nominadonan cristian.E palabra di Dios ta si y amen y nunca e palabra di Dios ta bai contra di su principionan y bienstar di Su pueblo.
Nos por corda cu na aña 2013 prome cu eleccion tabata wordo papia cu lo no hisa edad di pensioen pa 65 aña. E prome cos cu e gobierno cu a sinta despues di eleccion a hasi ta hisa edad di pensioen na 65 aña. Wel wel esaki tambe lo ta e caso cu ora e gobierno nobo sinta y cu no tin voz di e mayoria di e pueblo katholiconan cristian y otro nominadonan cristian lo hasi, ta pasa e “INVOERINGSVERORDENING”.
Esaki ta un tactica cu gobierno nobo cu sinta lo hasi paso pa e siguiente eleccion tur hende ya a lubida caba di e puñal cu nan a pasa e pueblo cristiannan katholicoy otro nominadonan cristiancu ta forma e MAYORIA di e pueblo di ARUBA. Den e Codigo Civil Nobo tambe tin para tambe cu por deshereda un yui pero e partner si no por wordo deshereda.Kiermeen asta un yui por perde su derechonan. Inmaginabo bo mesun sanger bo por deshereda. Ta bisto cu ningun partido politico kier toca e tema aki paso lo e ta un clabo riba nan caha di morto den e proximo eleccion. E introduccion di e ley aki no solamente ta bai contra di principio di Dios pa cual gran parti tambe ta contra di e principionan cu e pueblo di Dios aki na ARUBA ta para pe. Si antes ora cu bo casa bo ta haya cierto derecho nan awor ta miho bo biba hunto paso bo tambe tin mesun derechonan. Esaki ta un forma di libertinahe y tambe ta pa destrui locual cu Dios a crea esta e matrimonio.
Leynan a wordo traha pa proteha nos matrimonio cu ta consisti di hende homber y hende muhe. Nos no mester lubida cu esaki tambe lo habri e caminda pa tur sorto di ley cu ta bai contra principionan di Dios. Partido Curp@no ta contra di ningun hende y no ta descrimina ningun hende pero si ta contra di tur ley cu ta bai contra e principionan di Dios. Nos di partido Curp@ ta para pa no derechonan.
Nos ta na caminda pa un desastre si ta asina nos kier sigi.No solamente AVP cu ta jama su mes un partido cristian democrata, pero MEP y PDR (Democracia Real) tambe a bai di acuerdo pa duna e comunidad cristian na Aruba un cara abou dia 8 diseptember 2016 cu e aprobacion di e amienda 7 cu ta un parti masha chiquito di nos Codigo Civil den Parlamento.Esaki ta djies ta e comienso.E pueblo Arubano lo mester juzga pa su mes si nan lo por deposita nan confianza e partidonan tradicional aki cu na principio a bisa No y despues a bisa Sina momento di berdad. Lo bo sigi kere den hendenan asina? Lo bo sigi deposit abo confiansa den nan? Paso prome cu e amienda 7 a wordo presenta den parlamento di ARUBA nan a vocifera cu nan lo vota CONTRA pero den parlamento nan a traiciona e pueblo cristian katoholico y e otro nominadonan cristian door di vota PRO.
Nos por corda riba e marcha di senjora Hacintha THIJZEN TRIMON contra di e ley aki y tambe ora cu e cristianan katholico y otro nominadonan Cristian a uni y a pone mas cu 800 hende den un corto tempo riba pia contra un aprobacion di parlamento cu ta bai contra di e matrimonio Dios a institui. Sin e union di e homber cu e muhe hopi di nos lo no ta existi awe. Tampoco nos lo por permiti pa otro bisa nos yuinan cu no a nase homber of muhe y nan lo mester dicidi cu tempo kiko nan kier ta. Si nos bai contra principionan di Dios ta spera nos enfermedad, miseria y destruccion paso unda un pueblo no ta agrada Dios Dios ta kita su bendicionnan. Ami ta scohe pa e bendicion di Dios y no e maldicion, mi ta prefera prosperidad y no ruina, salud y no enfermedad.
Den e eleccion di 22 di september 2017 e decision ta den nos man si nos kier salbaguardia nos principionan como un comunidad cristian akina ARUBA y no laga partidonan politiconan tradicional bin cu promesanan falso y pa despues dal bo un puñal den bo lomba. Digno y culto pueblo di ARUBA ta di suma importancia ken lo goza di bo confianza pa defende e principionan cu bo como pueblo ta kere aden y como pueblo bo ta considera digno di bo representacionden parlamento despues di eleccion di dia 22 di september 2017. Dia 22 di september 2017 e portlood punta corra ta den bo MAN pa dicidi ken lo ta digno di bo confianza.
Pesey mi ta pidi e pueblo cristian di Aruba cu ta MAYORIA duna nos di partido CURP@ e confianza y sosten pa nos por para pa normanan y balornan di un pueblo cristian y cu tur otro partido a laga cai.E palabra ta bisa: miho bo tin temor di Dios cu bo tin temor di hende. Dios ta stima e hende pero no ta stima su picanan.


text:
Un di e cosnan mas remarcabel di e documentonan conoci manera Panama Papers ta kico no ta para riba dje.
Americanonan
E documentonan, relaciona cu e ley di Panama cu ta specialisa den crea companianan pa hopi hende rico rond di mundo, e ta duna bo un bista den con fortuna secreto y ganashi sushi ta move door di un sector financiero cu ta hopi sospechoso, segun e International Consortium of Investigative Journalism kende a traha cu organisacionnan di noticia rond mundo pa analisa e documentonan
E cliente y conneccionnan ta inclui lidernan actual y anterior, atletanan famoso y biyonarionan pero tambe criminalnan. Pero ningun caminda bo por mira algun connection Americano.
Esaki no necesariamente kemen cu Americanonan no ta mas decente of ta obedece ley miho cu otronan, expertonan ta bisa. pero tin un cantidad di motibo pakico ningun a sali riba e lista.
Pa prome, esaki tabata un ‘leak’ di mas cu 11 miyon documento, y e ta bay tuma tempo pa ICIJ por bay door di nan.
”Dus porta tin revelacionnan di Americanonan specifico y fondo secreto cu nos no a yega di tende di dje” , Matt Gardner,Director Ehecutivo di The Institute on Taxation & Economic Policy & Research a bisa. Tambe, e ta posibel cu Americanonan cu ta haci e tipo di cosnan aki simplemente a traha cu abogadonan cu no ta den Mossack Fonseca.
Lesa mas aki: NBC News


text:
Colombia lo tene su fronteranan será te ku ougùstes.
Bogota - Colombia a disidí ku lo tene frontera será te ku fin di ougùstes, debí na COVID-19. Asina presidente di e pais, Ivan Duque a deklará durante un konfernsia di prensa. Colombia tin mas ku 26.500 kaso di corona i mas di 850 morto. E kasonan na Colombia ta sigui oumentá i p’esei a tuma e medida pa no pèrmití bueno niun internashonal por lo pronto te ku komienso di sèptèmber. Segun e minister di transporte di e pais, Angela Maria Orozco, buelonan interno lo keda restringí te ku fin di yüni. E desishon ta afektá e kompania di avaiashon Avianca, direktamente. Avianca ya a pidi bankarota algen siman pasá na New York. Ku e desishon akí, Colombia ta bira e pais ku e medida mas drastiko den latino amerika, despues di Argentina ku tambe a tuma un deishon similar pa mantené su fornterá será te ku 1 di sèptèmber.


text:
Nos ta asina leu ku ya ta kontemplá ki fecha nos por keda vakuná kontra di COVID 19, responsabel pa un krísis global. Esei ta e bon notisia. E mal notisia ta ku tin un movementu “anti-vakuna” (anti-vax) ku fervientemente ta plama e teoria ku hende mester keda leu for di tur vakuna, sigur esnan kontra di COVID 19. Mas hende keda sin vakuná, mas difísil ta bira pa kombatí e malesa. No kere ku no tin anti-vax na Kòrsou. Ta parse manera e grupo aki ta bira mas grandi, presisamente awor ku tin un vakuná kontra COVID 19.
E movementu anti-vax no ta kere ku vaknisashon ta yuda kontra malesa, pero ku e ta krea malesa serka esnan ku keda imunisá. E kreyentenan ta basa nan mes riba sea konsiderashonnan religioso/moral òf diferente tipo di teoria di konspirashon ku ta bisa ku no mester sigi konseho di gobernante òf establesimentu sientífiko i médiko.
Na komienso di 2019 e Organisashon Mundial di Salú di Nashonnan Uní (WHO) a designá e movementu anti-vax den e top-5 menasanan mas grandi pa salubridat mundial. Sifranan ta mustra ku anti-vax den su lucha kontra di vakunashon kontra sarampi a sòru ku sarampi (un infekshon mortal ku kasi a desaparesé for di pantaya for dia tin un vakuna) mundialmente a subi ku 30%.
Ounke ningun di e religionnan grandi ta kontra vaksinashon, tin vários sekta Kristian ku si ta anti-vax den kasonan ku siensia ta usa kopia di sèlnan humano ku a originá di un feto abortá na 1973 (e religiosonan aki ta kontra tur tipo di abòrtus) pa traha e vakuna. Vakuna eksistente kontra “rode hond”, hepatitis A i sende-paga ta basá riba sèl di e feto en kuestion.
Kual sea e motibu ku un hende ta skohe pa no tuma vakuna, e mester realisá ku su eksoho personal tin konsekuensia pa su prohimó i salubridat públiko. Ora ta trata di salubridat públiko nos mester por konfia ku Fòrti, Miembronan di Staten, sientífikonan, establesimentu di medisina i kuido ta asumí nan responsabilidat pa e kolektividat i duna splikashon riba importansia di tuma e vakuna. No laga pa nos kore kabes di gai (manera muchu nos gusta hasi) i warda te na e último momentu pa tuma akshon. E konsekuensianan por ta leu di loke nos a spera.
Willemstad, Kòrsou


text:
Diasabra den careda di 10:10 mainta central di polis a keda informa cu na Panaderia di Pueblo na Dakota a tuma luga un caso di hincamento.
Na yegada di e prome patruya a topa cu un homber tur na sanger benta abou ta trata di un persona di 58 aña a keda hinca varios parti na su curpa tanto na bariga y den lomba.
E sospechoso mes a core drenta un cas polisnan a core drenta den e cas menciona y a tene un buskeda sin resultado. E sospechoso posibelmente a bay. Dos unidad di Ambulance a yega di biaha na e sitio y paramediconan a atende cu e homber di biaha y stalibise y transprote cu urgencia pa hospital. Recherche a presenta na e sitio hunto cu departamento tecnico pa haci nan investigacion.


text:
ORANJESTAD – Cu 19 voto pro y uno contra, Parlamento a pasa e ley di screening di minister dialuna atardi laat. Cu esaki, Aruba tambe tin un ley awor di screening, despues cu Corsou (2012), y St Maarten (2014) a pasa di nan caba. Aparte di e ley, a aproba 5 amienda y 2 mocion, di cual uno ta un mocion pa pasa ley di screening tambe pa Parlamentario, y pa haci esaki den termino di 6 luna.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.
ORANJESTAD - Diamars ultimo Parlamento a trata e ley cu finalmente ta duna minister di Husticia Rocco Tjon e luz berde pa por ehecuta e proyecto di ex-Codemsa, cual pronto lo bay wordo comberti den un centro di Husticia, caminda lo bay ubica diferente departamentonan hudicial hunto bou un solo dak. Aunke cu a inicia cu e proceso aki di algun tempo atras, tin un motibo pa cual e ley a tarda un poco pa wordo aproba, esaki pa motibo cu e la wordo adapta completamente, mirando cu e proyecto a nace for di ex-minister di Husticia Sr. Bikker durante Gabinete Wever-Croes I. E adaptacion ta ensera cu mas departamento lo bay wordo ubica akinan hunto cu otro departamentonan cu no tawata tin un luga fiho pa traha.


text:
ORANJESTAD – Mientras cu Aruba ta pendiente pa e cambio di aña cu lo conoce aumento di BBO, gobierno a siman aki a anuncia tambe cu nan lo ‘mehora e poder di compra’. Mas specifico, esaki ta nifica e.o. baha impuesto riba tur salario y entrada di tur hende, aumenta minimum loon, aumenta pensioen di biehes, aumenta reparatie toeslag di nos pensionadonan, y baha impuesto di pensionadonan door di haci calculacionnan separa. Segun gobierno, tur esaki lo ‘mehora e poder di compra, mehorando asina e calidad di bida di nos hendenan’.
CONFLICTO CU CAFT
No ta conoci anda si e colegio di supervision financiero CAFt lo aproba tur esaki, ya cu e ta nifica menos placa e ora den caha di gobierno, segun e colegio. Den pasado recien, ora cu gobierno a anuncia rebaho di loonbelasting, e la haya regaño di e colegio, cu a exigi pa nan ‘draai’ e decision ey bek, ya cu e no tabata corecto. Gobierno sinembargo a rechasa esey y a bisa CAFt cu esey lo no sosode. Den e caso awor, ta premira cu CAFt un biaha mas lo por trece obhecion. Lo tin cu mira kico ta pasa, pasobra delanta, CAFt no ta reacciona riba preguntanan hipotetico, di ‘kico lo pasa si’.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.
ORANJESTAD - Diamars ultimo Parlamento a trata e ley cu finalmente ta duna minister di Husticia Rocco Tjon e luz berde pa por ehecuta e proyecto di ex-Codemsa, cual pronto lo bay wordo comberti den un centro di Husticia, caminda lo bay ubica diferente departamentonan hudicial hunto bou un solo dak. Aunke cu a inicia cu e proceso aki di algun tempo atras, tin un motibo pa cual e ley a tarda un poco pa wordo aproba, esaki pa motibo cu e la wordo adapta completamente, mirando cu e proyecto a nace for di ex-minister di Husticia Sr. Bikker durante Gabinete Wever-Croes I. E adaptacion ta ensera cu mas departamento lo bay wordo ubica akinan hunto cu otro departamentonan cu no tawata tin un luga fiho pa traha.


text:
Dinosourio
Dinosouronan ta un grupo diverso di animalnan ku tabata domina e vertebratenan terestral pa mas ku 160 mion aña, for di e periodo Triasiko (mas o menos 230 mion aña pasá) te ku e final di e Krijt (mas o menos 65 mion aña pasá). E ekstinshon di mayoria tipo di dinosouro a okuri den e evento di ekstinshon di e Krijt-Tertiario. E rekort di fosilo ta indika ku paranan a evolushona for di dinosouronan durante e periodo Jurasiko. Un par di nan a sobrevivi ekstinshon anto den sistemanan di klasifikashon moderno para ta konsiderá un tipo di dinosouro - e uniko grupo ku te ainda ta na bida.


text:
Introdukshon
Pa medio di un tubu den e ader, e kardiólogo ta hinka un kateter. Via un kateter spesial, e dòkter ta inyektá un kantidat chikitu di líkido kontraste den e adernan koronario. Riba un pantaya di Rayo X, e kardiólogo por mira kon e adernan koronario ta kore, unda tin estrechamentu i kon severo e estrechamentu ta. E kardiólogo por hasi uso di un kateterisashon di kurason komo un eksaminashon, pero tambe komo un tratamentu, manera un eksaminashon di dòter. Durante un kateterisashon di kurason, vários eksaminashon ta tuma lugá, manera por ehèmpel un eksaminashon ultrasóniko di e adernan koronario (IVUS) òf dor di midi e preshon di sanger den e adernan koronario (FFR).
Por tin un kantidat di motibu pa kua bo ta risibí un kateterisashon di kurason, por ehèmpel:
- Bo tin doló na pechu (Angina Pectoris);
- Tin un problema ku bo klèp di kurason;
- Bo a haña un atake di kurason;
- Bo tin aritmia di kurason.
E kardiólogo lo ke sa eksaktamente kiko e estado di bo adernan koronario ta. Bo por lesa mas di e eksaminashon akinan.
Prepará pa e eksaminashon
Kon bo ta prepará?
Kiko bo ta trese ku bo ora bo hasi e eksaminashon?
Si bo ta tuma remedi, trese sufisiente pa 24 ora. Algu pa lesa.
Vestuario
Bo por bisti bo propio paña konfortabel durante tratamentu. Ta importante ku bo:
Por bisti i kita e pañanan fásilmente, manera por ehèmpel karson di pijama òf deporte i un tishùrt manga kòrtiku; mashin di laba paña pa paña limpi;
No bisti un brazièr; no bisti paña na parti ariba di bo kurpa ku ta kontené heru; no bisti prenda òf piercing.
Kiko mi mester presta atenshon na dje?
- despues di mardugá bo no mag di kome òf bebe produktonan ku ta kontené kafeina, manera por ehèmpel kòfi, coca cola, energy drink òf chukulati.
- bo ta sufri di diabétis mellitus? Riba e dia di bo eksaminashon, djis tuma bo remedinan manera kustumber.
- bo ta tuma Acetosal? No para akinan; djis tum’é.
- trese tur otro remedi ku bo ta tuma, a ménos ku bo dòkter a duna pèrmit pa hasi kontrali.
- nos ta rekomendá pa bo tin un persona na kas durante bo promé anochi despues di e eksaminashon, òf pa bo pasa anochi serka un persona.
- kita rushi uña òf uña falsu. Bo uñanan mester ta visibel pa kontrolá sirkulashon di sanger.
- Laga prenda i otro kos di balor na kas. E hòspital no ta responsabel pa daño, pèrdida òf ladronisia di bo propiedat.
Transporte pa kas
Nos ta rekomendá pa bo no kore bai kas bo mes pa dos dia despues di e eksaminashon. Regla pa tin un persona ku por hiba bo kas.
Bakteria resistente (BRMO)
Bo tin un bakteria resistente (por ehèmpel MRSA òf ESBL)? Esaki por subi e riesgo pa bo mes i otro pashènt ku tin un tratamentu médiko.
Pa e motibu ei ta sumamente importante pa bo no bai hòspital si:
- bo a keda atmití i tratá durante e último dos lunanan, den un institushon di kuido den eksterior;
- bo a keda atmití na un hòspital òf kas di kuido durante e último dos lunanan, kaminda un bakteria resistente tabata presente; bo a biba den un institushon pa personanan ku ta buska refugio den e último dos lunanan;
- pa medio di bo profeshon bo tabatin kontakto ku porko, yu di baka òf galiña bibu (por ehèmpel tenedónan di porko, baka òf galiña, veterinarionan òf empleadonan di un matadero); bo ta biba na un sitio kaminda tin porko, yu di baka òf galiña;
- bo tabata infektá den pasado ku un bakteria resistente; bo tabatin kontakto ku un persona ku tin un bakteria resistente.
Si ta nesesario, nos lo investigá si bo ta karga un bakteria resistente òf si bo tin e vírùs di COVID-19. Si esaki ta e kaso nos lo tuma medida den e hòspital pa prevení ku e bakteria òf vírùs ta plama.
Si un òf mas di e puntonan ariba menshoná ta aplikabel pa bo, por fabor informá poli òf e departamento konserní ku a duna pèrmit pa e eksaminashon òf tratamentu.
E tratamentu
Kon e tratamentu ta funshoná?
Na unda bo ta mèldu?
Bo ta mèldu na e bali di registrashon di e hòspital. E empleado na e bali di registrashon òf un boluntario ta dirigí bo na e departamento korekto.
Promé ku tratamentu
Bo ta yega na e departamento di kurason (D1). Un miembro di famia òf ser kerí por ta presente e dia aki. Einan bo ta hiba un entrevista di atmishon ku e enfermero. Mas aleu e enfermero lo prepará bo pa e eksaminashon dor di:
- midi bo preshon di sanger i temperatura; saka un potrèt di kurason (E.C.G.);
- duna bo un angua di infus den bo man;
- kisas duna bo un remedi pa trankilisá bo.
Durante e eksaminashon
Tin un kamber kaminda nos ta hasi e kateterisashon di kurason. Ora bo ta na bùrt bo ta kana bai e kamber di eksaminashon i subi e mesa di eksaminashon. Ta posibel ku un persona ku a yega e sala di espera despues di bo ta yega na bùrt promé ku bo. Bo ta keda eksaminá pa e kardiólogo ku ta atendé bo kaso.
Pa evitá infekshon, nos ta tuma medidanan higiéniko:
E tim di kardiologia ta bisti unifòrm steril; riba e ekipo tin pañanan steril; despues di desinfektá bo las i/òf bo man, nos ta tapá bo ku un paña steril.
E eksaminashon por tuma lugá via un ader den bo pòls òf bo las. E kardiólogo ta duna bo un anestesia i despues ta hinka un tubu den bo ader. Via di e tubu aki e kardiólogo ta hinka un kateter. Normalmente bo no ta sinti e kateter drenta, esaki a pasombra bo adernan ta di dof.
Pa medio di un kateter spesial e dòkter ta inyektá un kantidat chikitu di líkido kontraste den e adernan koronario. Riba e Rayo X, e dòkter por mira kon e adernan koronario ta, na unda tin estrechamentu i kon grave e estrechamentu ta. Durante e kateterisashon di kurason, semper nos ta monitoreá e preshon i kurason. Ora inyektá e líkido di kontraste den bo kurason, bo por eksperensiá un sentimentu kayente den bo kurpa. Tambe bo por sinti ku bo mester uriná. E sentimentu aki ta pasa despues di mas o ménos 15 sekònde. Bo tin keho durante e eksaminashon, manera por ehèmpel doló na bo pechu? Mèldu esaki mesora. Posiblemente e dòkter por duna bo remedi pa esaki.
E eksaminashon ta dura mas o ménos 1 ora i mei.
Despues di e eksaminashon
Kiko ta sosodé despues di e eksaminashon?
Den e kamber di kateterisashon di kurason
Pa medio di bo las
Despues di e tratamentu e kardiólogo ta sera e sitio kaminda e la perforá e ader ku un Angio-Seal òf e enfermero ta primi poko poko riba e sitio pa un tempu. Despues di esaki bo ta haña un ferbant di preshon ku mester keda na lugá pa 4 ora i bo mester keda drumi ketu riba kama.
Un Angio-Seal ta un plug ku ta sigurá ku e perforashon di e ader den e las ta sera. Bo ta haña un karchi ku instrukshon pa dòkter. E karchi aki ta indiká ku preferiblemente bo no mester keda perforá na bo las pa e promé 3 luna despues di e kateterisashon di kurason. Ta dura 3 luna promé ku e Angio-Seal a disolvé. Pa e motibu ei ta importante pa bo tene e karchi aki ku bo durante e promé 3 lunanan. Ta bon pa informá bo partner òf otro miembro di famia serkano di esaki. Si dentro di 3 luna resultá ku bo mester di un kateterisashon nobo, ta preferibel pa perforá na un otro sitio i no den bo las kaminda a posishoná e Angio-Seal den e ader. Despues di 3 luna e medida aki no ta nesesario mas i bo no mester kana ku e karchi mas.
Na bo pòls
Bo ta haña un banchi na bo pòls ku mester keda einan pa por lo ménos 3 ora. Tambe bo ta haña un mitèla pa 48 ora, ku bo por kita anochi. E banchi ta di plèstik i e ta inyektá e ader na bo pòls ku 13 cc di airu. Na enfermeria ta hasi e banchi bashí atrobe.
Na e kamber di kurason
Despues di bo eksaminashon, bo ta regresá pa e kamber di kurason. E enfermero ta kontrolá bo preshon, pòls i perforashon regularmente. Ta bon pa bebe èkstra. Esaki ta sòru ku e sobrá di e líkido di kontraste ta sali rápidamente via bo urina. Si bo ta eksperensiá kehonan di doló despues di e tratamentu bo mester indiká esaki na e enfermero.
Na bo pòls
E tratamentu a tuma lugá via bo pòls? E orei bo mester keda na e kamber di kurason te ora e enfermero ta kita e banchi na bo pòls. E proseso di hasi e banchi bashí ta tuma lugá konforme un skema determiná adelantá. Usualmente bo por bai kas riba e mesun dia.
Pa medio di bo las
E eksaminashon a tuma lugá pa medio di bo las? E ora ei bo mester keda drumí riba kama te ora e enfermero kita e ferbant di preshon. Esaki ta sosodé durante e dia i ta dependé di e orario ku a kita e kateter. Despues di esaki bo por sali for di kama i kana rònt. Si tur kos ta bon, bo por bai kas atrobe.
Kiko e riesgonan ta?
Ku un kateterisashon di kurason, por surgi komplikashonnan chikitu, pero tin bia tambe severo. Usualmente e eksaminashon ta tuma lugá sin problema.
Komplikashonnan ku ta pasa atrobe ta:
Un plèk blou na e sitio di perforashon; anomalia di ritmo di kurason; alergia pa motibu di e líkido di kontraste; seramentu di e ader koronario.
Komplikashonnan severo ku kasi nunka ta tuma lugá:
Formashon di pròp di sanger ku por okashoná un infarto di kurason; e kantidat di líkido di kontraste por provoká un sobrekarga di e sistema di sirkulashon. Tambe bo por eksperensiá un sentimentu di kongestion; daño na e ader. Esaki por okashoná sangramentu den e kurpa; morto.
Kas
Si bo por bai kas, bo ta haña e siguiente dokumentonan:
- e karta di òntslag di hòspital ku reglanan pa kas.
- un sita ku e kardiólogo. Si bo ta un pashènt di e hòspital di Bernhoven, e sekretaria lo traha un sita pa bo ku e kardiólogo na Bernhoven.
Kateterisashon di kurason via ader grandi di las
Ta importante ku bo ta hasi poko poko ku bo las durante 5 dia. Pa e motibu ei ta bon pa bo sigui e siguiente konseho.
- no hisa kos pisá; no subi demasiado trapi;
- no pasa stòfzùiger i no hasi otro trabou di kas pisá; no kana distansianan largu;
- no kore baiskel;
- no kore outo pa por lo ménos e promé dos dianan despues di e prosedura;
- no hasi moveshon direpente, manera por ehèmpel bùk;
- no hasi ehersisio. No baña pa e promé dos dianan despues di e prosedura.
Ta normal ku bo las ta sensibel e promé dianan. Tambe bo por eksperensiá poko deskolorisashon. Esaki no ta malu i ta disparsé despues di algun dia.
Kateterisashon di kurason via un ader den bo pòls
Ta importante ku bo ta hasi poko poko ku bo pòls pa tres dia. Pa e motibu ei ta bon pa bo sigui e siguiente konseho.
- no hisa kos pisá; bo no tin mag di kore outo pa e promé dos dianan despues di e prosedura; bo no tin mag di hasi ehersisio; despues di e prosedura bo por tene bo brasa den un mitèla pa dos dia durante dia, i kit’é anochi.
- ta normal ku bo man ta sinti poko sensibel durante e promé dianan.
- despues di e promé siman bo por sigui ku bo aktividatnan diario. Asina bo las òf pòls ta bon, bo por regresá bo trabou.
Kiko bo mester hasi den kaso di problema na kas?
Si bo tin problema relatá na e eksaminashon promé ku bo sita di kòntròl, tuma kontakto ku e hòspital.
- durante oranan di ofisina, yama e departamento na poli di kardiologia, via number di telefòn 745-0023.
- si bo tin pregunta òf problema despues di bo promé sita di kòntròl, yama bo dòkter di kas.
Bo no tin un sita di kòntròl na e hòspital? Yama e hòspital den kaso di problema den e promé 10 dianan despues di e operashon. Despues di 10 dia bo por tuma kontakto ku bo dòkter di kas.
Teps práktiko
Kiko bo ta trese ku bo pa atmishon di un dia?
Si bo ta bai hòspital pa keda atmití òf pa atmishon di un dia, trese un identifikashon bálido i bo karchi di pashènt. Pero tambe, por ehèmpel, e remedinan ku bo ta usa na kas.


text:
Edgard
Vrolijk
Candidato #9
Mi nomber ta Edgard Vrolijk. Mi a nace dia 15 juni 1977. Mi a ser lanta den bario di Shete. Mi ta casa cu Charissa Vrolijjk-Jarzagaray y di nos matrimonio nos tin 3 yiu muhe y dos nieta.
Educacion
Mi a termina mi estudio na IPA na aña 2000 como docente di scol primario. Mi a traha di aña 2000 pa 2017 na Cacique Macuarima School. Na 2021 mi a termina mi studio como Meester in de Rechten na Universidad di Aruba.
Deporte:
Na edad hopi jong mi a cuminsa hunga futbol pa S.V. Arsenal unda mi a keda te na edad di 15 aña. Mi a sigui mi carera den futbol cu S.V. Estrella unda nos a titula campion na varios ocasion. Mi tabata miembro di seleccion di Aruba na varios ocasion y a participa na diferente clasificacion di Concacaf. Mi a hunga tambe pa S.V. Sportboys, S.V. Arikok y Deportivo Atlantico. Banda di hunga futbol mi a hunga basketball pa Club Estrella y a hunga baseball pa e organisacionnan di Rockets y Sluggers.
Na edad jong mi a cuminsa coach futbol den SV Estrella y te dia di awe ta sigui activo como coach y miembro di bestuur di S.V. Estrella. Mi a coach baseball pa e organisacion di Grasshopper y pa 17 aña tabata activo den deporte escolar como coach di Cacique Macuarima School unda nos a titula 2 biaha campion interescolar den volleyball y a sa di hiba Cacique Macuarima School como scol deportivo di aña na 2016.
Politica
Na 2013 mi persona a aparece riba lista di MEP pa prome biaha cu number 15 y unda a saca 586 voto. Na 2017 mi tabata number 10 y a saca 749 voto y a haya e oportunidad di por drenta Parlamento di Aruba como Parlamentario pa e Fraccion di MEP.
Trabao como Parlamentario:
A percura pa traha e ley di financiamento di partidonan politico; e ley di screening pa ministernan; a traha den comicion di Parlamento unda entre otro a logra cu e ley di ombudsman por a bira un realidad; a traha riba e Reglement van Orde.
For di un mocion cu mi persona a entrega na Gobierno pa inverti pa pone airco na scolnan pa por bay na e parti innovativo, mi a cuminsa e Proyecto di Adopta un scol unda Laura Wernet Paskel a bira e prome scol y asina despues gobierno a sigui e mocion aki unda hopi scol a haya airco. Otro Proyecto tabata scolnan innovativo unda cu Cacique Macuarima y Cacique Aterima a bira e promenan den esaki y a sigui cu Pastoor Kranwinkel. Di parti di Gobierno tambe a cuminsa pa inverti den innovacion na su scolnan publico.
Proyecto di Luz di Caravel; Sportboys airco; Estrella Frontgate y e Proyecto mas grandi tabata e Miniveld pa Centro di Barrio Santa Cruz. Mocion pa hendenan cu problema fisico por haya ayudo social obstante cu e cabes di cas tin entrada.
Puntonan di enfoke:
Integridad:
-
Percura pa e ley di screening di Ministers por ser trata y aproba den Parlamento
-
Codigo di conducta pa Ministers y Parlamentario
-
Implementacion di Reglement van Orde nobo pa Parlamento ser implementa
Enseñansa:
-
Trece trankilidad y confiansa bek den enseñansa
-
Dialogo continua cu e veld di Enseñansa
-
Cuido di nos maestronan y garantisa nan siguridad
-
Sigui implementacion di SAM(Scol Arubano Multilingual) hunto cu upgrading di docentenan
-
Sigui trece innovacion den enseñansa na un manera ordena, structura y bon prepara
-
Revisa y mehora nos curiculo basa riba metanan sostenibel, contexto local, 21st century skills
-
Enseñansa pa adulto mester hunga un rol hopi importante den her-, om en bijscholing basa riba necesidad laboral(training on the job).
-
Diversificacion di MBO/HBO opleidingen
-
Prioridad pa drecha infrastructura escolar cu ta den mal estado
-
Pone debido atencion na enseñansa special y tambe na nos muchanan autista y unda MDC lo mester hunga un rol hopi importante
Deporte y recreacion sano:
-
Mehora y drecha infrastructura existente y percura pa mantencion regular di infrastructura
-
Lo yuda den upgrading di coachnan
-
Percura pa yuda cu material pa por practica deporte
-
Enfoca pa crea e Plataforma pa mas mucha por haya un beca Deportivo den tur ramo di deporte
-
Haci miho uzo di Centronan di Bario pa stimula movecion bou nos grandinan
-
Enfoca riba scol saludabel
Cell: 5932764
Email: edgardvrolijk77@gmail.com
Facebook: Edgard Vrolijk/ Meneer Edgard Vrolijk


text:
Minister Maduro a reuni cu Cas di Cultura pa sa mas di nan actividadnan
Minister Maduro a reuni cu Cas di Cultura pa sa mas di nan actividadnan
ORANJESTAD – Minister Maduro ta reuni tur siman cu persona y instancia cu ta activo riba e tereno di Arte y Cultura. Diahuebs ultimo e mandatario a reuni cu e directora y miembro di directiva di Cas di Cultura pa asina wordo informa di e actividadnan di e tarima importante aki pa nos Pais.
Cas di Cultura a haci un esfuerso pa asina e tarima por a keda activo durante e periodo di pandemia. Poco poco ta bay na normalidad y e sala grandi cada biaha ta mas yen pa presencia e variedad di presentacion. Cas di Cultura ta keda e tarima preferi pa diferente presentacion y e directiva kier dedica mas esfuerso pa e arte di teatro keda haya su lugar special riba e tarima principal aki.
Un tema importante tambe ta e renobacion y ampliacion cu mester tuma lugar na Cas di Cultura. Promer cu e pandemia e directiva di Cas di Cultura a traha riba un plan ambicioso, pero awor a dicidi di adapta e plan pa un ampliacion mas modera. Dentro di poco lo por tin un calculo di e inversion cu lo ta necesario pa haci e renobacion posibel.
Minister Maduro ta haci un apelacion pa e publico keda bishita Cas di Cultura y brinda nan sosten na e artistanan cu ta haci nan presentacion. E sosten di e publico ta keda importante y un Cas di Cultura yen ta keda brinda animo na tur artista cu ta deleita cu nan talento riba e tarima principal di nos Pais.


text:
Na aprel 1998 a lanta Fundashon pa Planifikashon di Idioma. E fundashon tin komo meta pa promové idiomanan relevante den nos komunidat i pa regulá e situashon lingwístiko. Konkretamente FPI su tarea den esaki ta pa hasi trabou preparatorio i ehekutivo relashoná ku idiomanan relevante den komunidat, manera entre otro papiamentu, hulandes, spañó i ingles. Alabes e fundashon a tuma e tareanan ku anteriormente e ofisina di gobièrnu Sede di Papiamentu tabata hasi di 1983 pa 1998.
Di e diferente idiomanan den komunidat, papiamentu ta esun ku ta haña mas tantu atenshon. Dipursi papiamentu ta e idioma di uzo general ku tin mas tantu papiadó nativo. Ta pa esei tambe e ta e idioma ku lo duna mas fruta den enseñansa, sigur na komienso di un mucha su trayektorio den enseñansa. Komo e idioma akí ta relativamente yòn, mester dediká èkstra atenshon na su proliferashon.
Teniendo kuenta ku e konsiderashonnan akí, gobièrnu a fiha komo su intenshon di maneho pa duna papiamentu un papel muchu mas supstansial den komunidat i prinsipalmente enseñansa di Islanan Abou. Pa esei tambe gobièrnu di Kòrsou ta e dunadó di supsidio prinsipal di FPI.
FPI ta yuda prepará proposishon di maneho i e ta sostené trabou di ehekushon di maneho. E tareanan akí ta kai bou di planifikashon di idioma. Pa loke ta trata promoshon i planifikashon di idioma FPI ta destinguí tres area di interes, esta planifikashon di status, planifikashon di kuerpo i planifikashon di distribushon.
Ku e tres areanan di interes akí komo punto di salida, ta determiná e tres produktonan prinsipal di e instituto:
Banda di deskripshon, registrashon i investigashon di prinsipalmente papiamentu, ta hasi hopi esfuerso pa fortifiká posishon di papiamentu komo medio di komunikashon. Pa esei ta pone atenshon riba papiamentu riba diferente nivel lingwístiko: nivel di zonido, lèter, parti di palabra, palabra, frase, teksto i uzo di idioma. Riba nivel di ortografia ta traha riba refinamentu di kontroladó elektróniko di ortografia, esta un kontrografia di papiamentu. Riba nivel di teksto, FPI ta traha riba buki di uzo i buki di lesa. Tradukshon ta indispensabel den produkshon di teksto. Ta hasi relativamente hopi trabou di tradukshon pa instansianan den enseñansa (método, kurso), gobièrnu, negoshi i organisashonnan sosial.
E aktividatnan di tradukshon tin komo produkto adishonal un banko di palabra. Ku su Proyekto Tradukshon Literario, FPI, via su Reda di Traduktor, ta trata na aselerá produkshon di buki pa mucha i hóben. Alabes ta sigui forma mas tantu potensial traduktor. Ku regularidat Reda di Traduktor ta tradusí buki di prenchi pa Biblioteka Públiko. Tambe ta duna konseho i guia na eskritornan pa medio di kurso di skibimentu, tayer i konferensia. Den produkshon di teksto ta stimulá tantu produkshon di fikshon komo fakshon. Ta haña produkshon di literatura propio den forma di buki, poster, tarheta i otro material.


text:
Kralendijk- Mas di un aña despues ku Komishon supervishon protekshon di dato personal BES (CBP BES) a hasi un investigashon di riesgonan pa privasidat serka MCB na Boneiru, e instansia awor ta kumpli ku e norma di privasidat di kliente.
MCB, segun CBP BES, a hasi un enorme esfuerso pa inová i asina a minimalisá e riesgo ku ta prosesá datonan personal (digitalisá) ilegal.
Den kuadro di su tarea di supervishon CBP BES ta kontentu di por konkluí ku MCB na Boneiru awor ta kumpli ku e rekisitonan ku ta fihá pa prosesamentu di datonan personal na un instansia finansiero. Asina segun CBP BES a logra un logro importante. MCB Boneiru a atendé i introdusí e rekomendashonnan di forma dinámiko.
Felisitashon
CPB BES ta felisitá MCB ku e forma serio i struktural ku nan a atendé ku e retonan riba tereno di privasidat. MCB Boneiru sistemátikamente a introdusí un gran kantidat di medidanan di protekshon di privasidat den su organisashon. Ku esei, awor MCB ta kumpli ku e standart legal ku ta konta pa esei.
Pa e klientenan di MCB lo ta visibel tambe ku MCB ta atendé koutelosamente ku e prinsipionan di prosesamentu di datonan personal. MCB a primintí tambe ku lo trein su personal riba tereno di privasidat i evaluá nan aserkamentu sistemátiko mas frekuente, di manera ku esaki ta forma parti di un maneho di privasidat duradero.
Kòntròl
E aña akí tambe CBP BES lo kontinuá ku kòntròlnan pa wak si organisashonnan ta kumpli ku e reglanan di e lei di privasidat. Si bo kier sa mas tokante esei, bo por konsultá e wèpsait di CBP BES: www.cbpbes.com. Tambe bo por tuma kontakto ku Roëlla Pourier di e sekretariado: info@cbpbes.com, telefòn +599 7159114.


text:
Minister Steven Croes a bishita e sentral di sindikatonan ku ta representá trahadónan públiko pa asina sera konosí i risibí informashon.
Willemstad, 22 yanüari 2021
Minister Croes durante di su bishita a sera konosí ku e miembronan di e respektivo sindikatonan representá den e sentral di sindikatonan ku ta un partido den e plataforma “Centraal Georganiseerd Overleg in Ambtenarenzaken (CGOA) i tambe pa duna un inisio na e trabounan preparativo pa e inougurashon di e plataforma di “Sectoraal Georganiseerd Overleg in Ambtenarenzaken” pa e ministerio di enseñansa.
E sindikato ku ta representá trahadónan den enseñansa kual ta SITEK a duna un kompilashon di algun tópiko ku lo mester wòrdu trata den e “Sectoraal Georganiseerd Overleg in Ambtenarenzaken”.
Minister tambe a rekonosé ku e tópikonan trese dilanti mester di atenshon i a bisa ku e lo hasi su máksimo esfuerso pa asina e trabounan den “Sectoraal Georganiseerd Overleg in Ambtenarenzaken” kuminsá pronto.
Riba e potrèt Minister Croes huntu ku e representantenan di e sentral di sindikatonan.


text:
Fundador di Amazon, Jeff Bezos, lo entrega su titulo di CEO na Andy Jassy, poniendo fin na su carrera di mas di dos decada dilanti un compania cu tabata un bibliotheek riba rednan pa un linea grandi mundial di comercio minorista, cu un balor di 1.75 biyon di dollar.
E compania a anuncia cu Bezos lo pasa di CEO pa president ehecutivo, pa motibo cu kier dedica tempo na su otro companianan, incluyendo e diario The Washington Post, compania espacial Blue Origin y filantropia. Bezos lo sigui tin un influencia grandi na Amazon, e ta e accionista mayor y un mentor pa e CEO entrante.
E salida di Bezos manera CEO ta yega na un momento critico pa Amazon. E pandemia a genera un demanda masivo di nan servicio, locual a provoca un aumento di ganancia y contratonan. E crecemento explosivo di compania a aumenta e atencion di reguladornan, algun ta kere cu a bira dimas grandi.


text:
Oranjestad-Ultimamente UPP a bin ta tuma nota cu di berdad e gobierno di Mike Eman parce di ta perdiendo tur nocion di realidad.
Si na prome instante minister di Finanzas, Sr. Angel Bermudez, por a duna e impresion di ta un minister experto, dia pa dia e ta bira un figura decepcionante pa loke ta trata nos gobernacion aki na Aruba.
Nos historia financiero desde 2009 padilanti a bira un historia tristo.
Si prome nos a haya pa 4 aña largo un ministro, esta Sr. Mike de Meza, cu a hinca Aruba den un abismo financiero nunca antes bisto, y despues pa 8 luna un ministro di finanzas, esta Sr. Juan David Irausquin, cu su curashi a caba na filingrana prome cu el a cuminsa gatia, awe nos ta hinca cu un supuesto experto, cu parce di ta mas ocupa pa wak con ta complace politicamente esnan cu a dune un oportunidad, y no ta importe kico lo pasa cu e pais aki.
E ultimo nombracionnan di hendenan cu salarionan barbaro den nos situacion financiero deplorabel, ta otro prueba di esaki.
UPP ta kere cu ta tempo pa di berdad Parlamento di Aruba, representando Pueblo di Aruba, tuma un postura mas critico, mirando cu ta bay trata presupuesto 2015, pa asina nan tuma e pasonan necesario pa obliga gobierno y ministernan pa para, of por lo menos temporisa proyectonan cu lo no yuda nos awor aki na nada, y cu Pueblo di Aruba, y generacionnan cu ta bini, lo tin di bay paga schat di placa den e siguiente añanan nos dilanti, por lo menos 30 aña.
Asina nos di UPP ta pensa cu p.e. e proyecto di Green Corridor, cu nos por a tende director di DOW, sr. Marlon Croes, papia riba dje recientemente, cu ta bezig ta finalisando e financiamento, cu ainda tin tempo pa para esaki y warda pa un otro momento, ora cu situacion financiero mehora.
Nos pregunta na Parlamento ta, ya cu nos no tin confianza mas den nos gobierno, con e proyecto di Green Corridor aki por a wordo inicia, y cu cua financiamento, si te ainda ta wordo papia cu mester termina e financiamento di e proyecto aki.
Den mesun rosea nos ta tende minister di Finanzas papia di cu mester bin cu Transaction Levy (Transaction Tax) pa bay cubri gastonan di proyectonan PPP, bou cual e proyecto aki di Green Corridor lo bay cay.
Cu introduccion di un Tax asina aki gobierno y minister di Finanzas lo caba di crash nos economia y nos sistema bancario, no pa alivia e situacion malisimo di nos finanzas publico, sino mas bien pa yuda compinchinan politico haya proyecto.
E proyecto di Green Corridor no ta ni na bienestar di P’ariba di Brug, ni na bienestar di economia di Aruba, ni na bienestar di nos medio ambiente/naturaleza, sino na bienestar di cambradanan politico di AVP, cu a yuda financia nan campaña politico, y kizas lo ta comprometi pa sigui yuda.
Gobierno di e forma aki ta sigui deshaci di tur su obligacionnan directo y ta ponenan riba lomba di Pueblo.
Nos a wak esaki caba den e ultimo aña, na unda e responsabilidad pa e fondonan di AZV, APFA y SVB, ta wordo kita for di gobierno y hinca directamente cerca e fondonan aki, cu na su turno lo bay saca nan deficitnan (“tekorten”) for di Pueblo, e clase trahador.
Y nos por mira con politiconan di AVP ta keda gaba cu esaki ta un logro grandi, pa asina por drecha e finanzas publico.
Pero nos sa cu esaki no ta berdad. Nos ta mira cu gastonan di gobierno no ta baha, pero al contrario, ta sigui bin cu mas medidanan pa asina por chica e Pueblo aki, pa asina un grupito rond di AVP por keda biba lekker!!


text:
Bowling a inicia na Cali
Damas y Cabayeronan a cuminsa cu wega individual
Awe e deporte di bowling a inicia aki na e Weganan Centroamericano y del Caribe Barranquilla 2018. E competencia di bowling mester bisa ta tumando lugar na e ciudad di Cali, debi cu na Barranquilla no tin un instalacion di cual ta exigi pa e caliber di torneo.
Desde ora nan di mainta, e damasnan a inicia e weganan individual. Caminda cada uno mester hunga un totaal di 6 wega y na e cantidad di punto ta posiciona nan mes den e tabla.
E cabayero nan a hunga despues di merdia y lo mester hasi mescos. Durante e siguiente dia nan lo hunga 6 wega di doubles, 6 wega di trio, 6 pa teams y Masters.
Tur clase di exito na tur e atleta nan di bowling.


text:
KRALENDIJK – Aña pasá FLTD a kuminsá un proyekto piloto pa regalá kashi di buki ku buki na 12 krèsh. Pa e proyekto aki a aserká MBO ku e petishon pa laga studiantenan di departamentu di karpinté traha 12 kashi di buki pa por regalá 12 krèsh. FLTD mes a kumpra e palunan ku ta nesesario pa por a traha e kashinan.
E trahamentu di kashi a bira un proyekto pa e studiantenan di MBO. E studiantenan ta bou di guia di mener Martijn Babtiste.
E aña aki e proyekto ta ser finanansiá pa Wings of Support di KLM. Ku e sosten finansiero grandi aki, nos por a kumpra material pa traha e kashinan i bukinan nobo pa e kreshnan tantu esunan di aña pasá komo esunnan di e aña aki lo risibí un tas yen di buki nobo skibí pa outornan lokal. Entre otro Denise de Jong, Linda Coffie, Morela Warner i Katy Thielman.
Durante siman di buki for di 9 di novèmber te ku 12 di novèmber, e studiantenan i representantenan di FLTD a entregá e kashinan i bukinan na e 12 krèshnan.
E intenshon di e proyekto aki ta pa siña i stimulá nos muchanan lesa for di edat hopi yòn. Tambe pa motivá lidernan di krèsh pa lesa mas tantu ku e muchanan p’asina nan por lanta ku amor pa lesa i sigui desaroyá positivamente.
Dia 12 di novèmber a entregá e último kashi di buki i bukinan na NSO ‘Bright and Happy Kids’. Ta trata di un akohida pa mucha situá den e área di kaminda nieuw amsterdam z/n. Eileen Croes – Piar, presidente di ‘Fundashon Lesa ta Dushi’, a papia durante e momentu i a splika tokante e kashi i buki ku nan a entrega e skol. “’Fundashon lesa ta dushi’ tin un proyekto i huntu ku MBO ta pasando na tur akohida pa mucha stap pa stap, pa pone un kashi di buki na e skol. E aña aki 12 akohida pa mucha a haña un kashi ku buki. Den kuadro di siman di buki, ‘Fundashon Lesa ta Dushi’, ku e meta ta pa promové i stimulá muchanan di edat entre 4 pa 12 aña pa nan lesa. Ta importante pa lesa, loke ta hasi e mucha sabi. E idea ta pa poulatinamente sigui pone mas buki den e kashi pa tur mucha tin buki pa lesa. E meta ta pa tur skol tin un kashi yená ku buki pa muchanan lesa”, Eileen Croes- Piar.
Liset de Keijizer direktor MBO, a bisa ku ya ta di 2 aña ku e proyekto ta kanando, loke ta hopi importante. “MBO ta traha huntu ku ‘Fundashon Lesa ta Dushi’. Ta un plaser pa mira kon entusiasmá e muchanan ta ku yegada di e kashi ku buki aden. Ta importante pa e bukinan ta na idioma papiamentu i hulandes. 2021 ta kontinuá pa asina hasi mas mucha di otro skol, kontentu ku buki pa lesa”, Liset de Keijizer.
Direktiva di Fundashon Lesa Ta Dushi ta sumamente agradesido na Wings of Support i MBO-SGB ku nan gran aporte pa realisashon di e proyekto inportante aki.


text:
ORANJESTAD,Aruba
Di forma di sorpresa y sin ningun aviso a baha na Aruba pa mey anochi un avioneta procedente di Toluca, Mexico. E avioneta aki tabatin abordo unicamente e Piloto y Co Piloto. Polisnan a invadi pista ora cu a bati alarma.Relaciona cu esaki aeropuerto a informa cu e avioneta aki a baha momento cu nan tabata cera caba.
Nan ta bisa cu e avioneta tabata rumbo pa Caracas y a baha sin e permisonan necesario. A sigui protocol y a bati alarma cerca autoridadnan concerni cu a sigui cu e investigacion. A pone e avioneta un banda pa aeropuerto por a sigui su operacion normal awe.


text:
KRALENDIJK — Awe djadumingu atardi despues di 5’or, a sosodé un aksidente di tráfiko entre dos vehíkulo riba kaya Pos di Amor. Pa motibunan te ahinda deskonosí ku ta bou di investigashon, shofùr di un di e vehíkulonan ku tabata bou di influensia di alkohòl a kousa e aksidente aki. Mesora unidatnan di kuerpo polisial i CRS a akudí na e sitio pa atende ku e aksidente aki i a pidi asistensia di 2 ambulans.
E choke tabata kasi frontal. No tabatin herido grave pero si basta daño material. Ámbos okupante di outo 1 tabata herida chikitu na nan kara. Shofùr di outo 1 a haña un prosèsferbal tambe komo ku e tabata manehando bòu di influensia di alkohòl. Shofùr di outo 2 ta na estado, pero no tabatin leshon visibel. A transportá tur tres pa hospital pa kòntròl i tratamentu médiko.
FUENTE: LIVE 99 FM


text:
E salimentu di Merka for di e Iran Deal, esta akuerdo nuklear ku Iran (e Akuerdo) ta un prekupashon mundial. Tantu aliadonan Oropeo di Merka komo Rusia i China ku tambe ta forma parti di e Akuerdo, ta indigná. Mayoria eksperto ta bisa ku e paso Merikano ta habri kaminda pa Iran desaroyá arma nuklear i kousa peliger mundial. Pakiko lo ta asina?
1. Kon a yega na e akuerdo?
Na 2002 a sospechá ku Iran tin fasilidatnan nuklear lokual a keda konfirmá pa Nashonnan Uní (UN). Iran a insistí ku su programa nuklear tabata pasífiko, mientras komunidat internashonal tabata kombensí ku esaki no tabata e kaso. Iran a kontinuá ku e programa i na 2006 UN, sigí pa Merka i EU a imponé sanshon riba e sektor finansiero i petrolero Iraní i tambe benta di arma pa Iran. Sanshonnan a hasi daño konsiderabel na ekonomia di Iran. Konsekuentemente Iran a bai mesa pa negoshá un akuerdo. Un akuerdo ku ta limitá Iran su kapasidat di produsí bòm nuklear a kambio di eliminashon di sanshon.
2. Ken a firma e Akuerdo?
Esaki no ta un akuerdo entre Merka i Iran solamente. E Akuerdo a keda firmá na 2015 pa Alemania, China, Fransia, Iran, Merka, Reino Uní, Rusia i Union Ropeo na nòmber di su miembronan.
3. Kiko e akuerdo ta kome i bebe?
Konforme e Akuerdo, Iran ta redusí na mitar sierto di su mashinnan esensial den e proseso (e.o. enrikesé plutonio i uranio) pa traha bòm nuklear. E redukshon ta di tal índole ku Iran no por traha un bòm. Esaki pa un periodo di 15 aña. Tambe e Akuerdo ta duna un komishon spesialisá di e paisnan firmante i UN e derechi pa supervisá e akshonnan di Iran i determiná ku tur hende ta mantené su mes na e Akuerdo. A kambio di esaki a kita sanshon kontra Iran riba e sektor petrolero finansiero i komersial. Firmantenan a duna di konosé for di un prinsipio ku e Akuerdo ta kana bon i ku no tabatin nigun fayo di Iran.
4. Ken no ta apoyá e akuerdo?
Mayoria pais na mundu inkluso Vatikano i enemigu grandi di Iran, Saudi Arabia, ta sostené e Akuerdo pasombra den pensamentu general e Akuerdo lo kondusí na pas. No ta tur hende ta pensa meskos. Israel ta kombensí ku e Akuerdo hustamente ta segurá ku Iran ta traha bòm nuklear. Merka su aktual presidente, Trump, ta haña ku e Akuerdo ta suak i ku e presidente anterior, Obama, a hasi un mal trabou. Na último momentu Trump a haña bishita di Hefe di Estado Fransés, Hefe di Gobièrnu Aleman i Minister Britániko di Relashonnan Eksterior pa kombens’é ku si e no ta haña ku e Akuerdo ta bai leu sufisiente, por drech’é. E esfuersonan di Merka su aliadonan no a kristalisá. Siman pasá Merka a anunsiá ku e ta kibra ku e Akuerdo.
5. Kiko awor ku Merka a sali?
Tin hopi insertidumbre kiko lo pasa awor ku Marka a bandoná e Akuerdo. E salida di Merka probablemente ta enserá ku Merka lo pone Iran riba lista di pais terorista i lo bolbe imponé sanshon. Pregunta ta kiko Oropa ku si ta den e Akuerdo, lo hasi. Nan lo laga nan aliado Merka kai i sigui hasi negoshi ku Iran? Merka den kaso ku Oropa kontinuá hasi negoshi ku Iran, lo penalisá Oropa? Iran tambe lo sali for di e Akuerdo i bolbe traha riba su armanan nuklear? E gruponan ekstremo di Iran lo sigi sostené e gobièrnu moderá Iraní ku a firma e Akuerdo? Gruponan armá manera Democratic Party of Iranian Kurdistan lo (bolbe) kue arma i destabilisá hinter e region (inkluso Turkia, Siria i Irak ku tambe tin poblashon Kurdo ku ta lucha pa nan mes estado independiente)? Tambe e askhon di Merka por tin konsekuensia pa e península di Korea i hinter Asia. Otro luna Merka ta topa ku Nort Korea pa yega na un akuerdo nuklear. Pregunta: Nort Korea mester start un negosashon ku Merka mirando ku Merka a kibra ku e Akuerdo ku Iran den ménos ku dos (2) aña? Tempu lo bisa esaki.
Willemstad, Curaçao


text:
Arte di Palabra 2008
Informashon pa partisipante i públiko pa 2008
Ken por partisipá:
kategoria 1: Alumno di klas 1, 2
kategoria 2: klas 3 – 6 di enseñansa avansá i klas 1,2 SBO.
Poesia Kuenta kòrtiku
A. Poesia eksistente klas 1 òf 2 D Kuenta eksistente klas 1 òf 2
B. Poesia original klas 1 òf 2 E. Kuenta original klas 1 òf 2
C. Poesia original klas 3 – 6 F. Kuenta original klas 3 – 6
Informashon
Lo tene un preselekshon i un final den luna di mart na K-Center.
Mester entregá e kuenta/poema di e partisipante di taip grandura di lèter 12 punto. Mester entregá e obra riba papel i tambe digital.
Pa kada obra por inskribí solamente un nòmber. Den kaso ku e partisipante disidí di laga un òf mas persona yud’é ku su presentashon esaki(nan) NO ta bini na remarke pa un premio. Pues solamente e alumno ku a inskribí ta haña un premio.
Drama/figurante/efekto spesial
Ultimamente tin mas i mas partisipante ku ta laga otro persona subi esenario komo parti di e presentashon. Hurado a garantisá nos ku aktuashon di e personanan adishonal NO ta influensiá hurado.
Hurado ta husga solamente e alumno ku a duna su nòmber.No laga e personanan adishonal kita atenshon muchu for di e presentadó prinsipal. P.e. dramatisashon di e obra ta kita atenshon for di e presentadó pues preferibel limitá esaki.
Hurado lo duna mas punto na un partisipante ku ta demostrá ku e por presentá diferente papel ku un partisipante ku ta laga un figurante tuma parti di e presentashon. Si hasi uzo di efekto spesial (músika, instrumènt etc.) pèrkurá pa esaki no dominá kitando muchu atenshon for di e presentadó ofisial.
Reglanan di partisipashon
Poesia
Hurado ta wak kontenido i presentashon.
Kuenta
Hurado lo wak kontenido i e presentashon. (uzo di bos, ekspreshon, kontakto ku públiko)
E kuenta no por surpasá 3 minüt / Máksimalmente un página i mei di A4 di taip ku kòmpiuter, grandura di lèter 12 punto. Den kaso ku e kuenta ta muchu largu e no ta bini na remarke pa kompetí.
Kuenta/poesia original
Mester ta skibí pa e partisipante mes òf un alumno di mesun kategoria di klas.
Inskripshon i entrega di obra por tuma lugá for di novèmber 2007
Por inskribí serka dosente di papiamentu òf na Kas di Kultura 4347355, Fundashon Planifikashon di Idioma 8691166, òf e-mail angejessurun@hotmail.com
Mester menshoná Arte di palabra.
Tayer pa partisipante
Pa esnan ku inskribí tempran ta bai tene un tayer pa traha riba presentashon.


text:
Kralendijk- Djaluna a habri ku 4 kaso positivo nobo di Covid-19 na Boneiru. Na tur un kantidat di 28 hende a bai pasa tèst djadumingu, di kual dos a resultá di ta positivo.
Ya ku 2 hende a rekuperá, e kantidat di kasonan eksistente a subi na 24. Ainda no tin ningun hende den hospital pa motibu di símptomanan relatá na Covid.
Den dianan benidero mester sali na kla si a logra frena e kresementu mas resien den kasonan di Corona, òf ku esaki lo sigui krese i lo kousa ku mester implementá medida mas stringente atrobe. Boneiru a keda na nivel di riesgo I, despues ku a kantidat di kaso di Covid riba nos isla a baha drástikamente i kaminda kasi 80% di e poblashon adulto ta bakuná kaba.


text:
Ta un orguyo pa Tierra del Sol Resort & Golf invita comunidad di Aruba pa e prome experiencia gastronomico na Aruba: “Premium Casual Dining”. The Restaurant at Tierra del Sol ta completamente renoba cu un diseño nobo y espectacular. Un combinacion di e colornan trendy cu e mueblenan moderno, un terasa exterior extendi y un bar cu bunita bista di Aruba su Lama Caribe y nan Robert Trent Jones II golf course.
E “All-day” menu nobo na Tierra del Sol ta ofrece un variedad amplio di cuminda prepara maraviyosamente na e prijsnan familiar. Ya sea cu ta desea di disfruta di algun di nan platonan faborito of purba e menu nobo, siguramente lo bo tin un experiencia culinario maraviyoso na The Restaurant at Tierra del Sol. E menu su prijsnan ta varia for di $3 – $26 (Prijs familiar y cu un bista precioso).
E restaurant ta habri for di 10 A.M. – 4 P.M. riba dialuna, 10 A.M. – 10:00 P.M. diamars pa diasabra, y di 11A.M – 3 P.M. pa su popular gourmet Sunday Brunch. E prijs ta $49 p.p. incluyendo mimosa. Mucha te cu 12 aña ta $30.
Y pa e amantenan di e bebidanan special, e Happy Hour lo hiba nan na un nivel nobo di ambiente for di 6 P.M. – 7 P.M di diamars pa diasabra. Dollar ta bira florin. Por haci reservacion riba nan pagina di restaurant, via telefoon of via email.
Tel: (+297)586-7800


text:
ULTIMO ORA:BONEIRU.
KASO DI TIROTEO KU UN HERIDO.
Manera nos a informa kaba un kaso di tiroteo a tuma lugar enfrente di un cafe na altura di kaya nikiboko noord djaluna marduga alrededor di 1 am.
Un homber ful na pretu bisti y kara tapa a sali for di un kas no habita parti pariba di e cafe y a kuminsa los tirunan dirigi riba un homber di inisial J.F. miho konosi komo bombo.
Diferente testigu na e sitio mester a sak abou pa bala no alkansa nan.
E sospechoso a los sigur 3 tiru prome ku ela kore tras di su viktima kaminda ela bolbe los 2 tiru mas den su direkshon.
Polis ta investigando si e viktima tambe lo a los tiru bek riba esun ku a tira riba dje.
E viktima ku a risibi entre 3 perforashon di bala a kore y a bai kai pega ku e porta di entrada di pachi’s place.
Aki nan e sospechoso despues di tabata persigi su viktima a kore bai perde den mondi ey banda.
E viktima J.F. di 20 anja di edat a hanja bala na altura di su kara , lomba y barika.
Ambolans a presenta mesora pa duna e viktima prome asistensha.
Awe mainta a transporta e viktima pa Colombia pa tratamentu mediko mas avansa.
Su situashon ta stabiel y milagrosamente ela skapa.
Polis ta investigando kiko eksaktamente a kondusi na e tiroteo tambe.
E investigashon ta den ful swing y lo no dura masha ku detenshon lo bai kai relashona ku e kaso aki.
Basta persona ku tabata na e sitio durante di e tiroteo a skapa ku bala no a alkansa nan.
FUENTE: AIMED AYUBI.
NOTISIA KU BO POR KONFIA.
RIBA NOS APP Y FACEBOOK PAGE TIN POTRET.
KORDA LIKE E FB PAGE PABO SIGI HANJA NOTISIA.


text:
SO … nos ta bek na scol pero ainda nos tin di ta cuidadoso pa cu COVID-19
@brunhiii
Issa corona time ##foryoupage ##fyp ##lifeathome ##coronavirus ##xyzcba ##runnin ##MacysProm♬ Felix Abdons audio ho3 – felix4felix
Si bo sinti algun di e symptomanan aki bo tin di yama bo dokter di cas y no bai scol
@yahomeboiigc
CEO of doing tiktok dances in front of my doctors ? ##foryou ##dance ##coronavirus♬ Don’t Start Now – Dua Lipa
Pero mane e guy aki no laga covid get you down
Protege bo mes y otro di COVID
Pero mas tanto covid ta pasa dor di bo boca of nanishi
Dus bisit bo mask
Of traha bo mesun mask
Si bo mask ta mucho grandi bo por usa un paper clip pa adjust e
Bo por cose bo mask pa mehore
Kiko ta pasando cu CORONAVIRUS na Aruba?
check riba e link aki pa wak cuanto caso di covid tin na Aruba https://www.arubacovid19.org/
E numbernan di Arubacovid19 no ta echt yuda nos comprende con e situation na Aruba ta avanzando ni, con nos ta compara cu otro paisnan mas grandi. Pa haci esaki bo por usa e data riba ourworldindata.org
No ta prome biaha cu un virus a dal mundo, kiko nos por sina di 1918?
E por sorprende nos pa tende cu mas cu 2 million hende a muri durante e griep Spanjo durante 1918, esaki tabata representa rond di 1/3 di e population mundial. Aunque hende ta muriendo den numbernan similar cu CORONAVIRUS e saki ta representa un percentage hopi mas chiquito di e population global. Na e mesun momento nos por wak cu hopi di e mesun pasonan cu a yuda maneha e virus e tempo ey, ta yuda awe ainda.
Na e mesun momento un di e hechonan mas intressante ta cu e rason cu nan a yama e malesa griep Spano, no ta paso e la cuminsa na Spane ni paso e tabata affectando Spana mas cu otro paisnan pero paso prensa na Spana tabata un di unico paisnan cu tabata publica informashon over di e malesa aki ora cu e la cuminsa plama y mata hende. Accesso na information y libertad di prensa ta essential pa pueblo por ta bon informa y asina por tuma e decisionan y preacaution nan necesario.
Lesa mas tocante e pandemia di 1918: https://www.nationalgeographic.com/history/2020/03/how-cities-flattened-curve-1918-spanish-flu-pandemic-coronavirus/
Coronavirus a forma un fuente di inspiration pa various artista
Manera e short film aki produci dor di un hoben di 16 ana
My Own Pet
In deference to the pandemic
I have become my own pet.
I eat and poop and pee, and
once a day I take myself
out for a walk in the woods.
If I see other humans
when I am out in the world
I keep myself away from them.
They say that I don’t bite,
but you can’t be too careful.
Apparently I am spoiled:
I get way too many treats,
and at home I just eat and sleep
and play with all my
electronic toys and try
to learn some new tricks,
even though I am an old dog.
And, with some resistance,
I occasionally get a bath.
-JOHN A. BULLARD
What’s Math got to do with it?
Cu tur e grafieknan cu nos ta wak tur caminda por ta e no ta un sorpresa pero matematica ta central na e desaroyo di politica pa cu COVID. Esaki ta paso cu wiskunde bo no por just calcula ki ta pasando pero tambe crea model pa predict kiko lo pasa den futuro. Hopi biaha nos no ta realisa cu di malesa, pa cambio climatico pa economia hopi di nos planan pa futuro ta informa dor di modelnan di wiskunde.
Modelonan manera esaki ta wordo usa pa calcula con e malesa ta plama bou differente circumstancia:
Contribute to the the design of anti-inflammatory proteins that fight COVID-19 by playing this computer game https://fold.it/portal/puzzles
Lesa mas over di con a yuda explora COVID-19, y con abo por yuda y hunga e wega: https://fold.it/portal/node/2008989
@spencewuah
im HOLLERING ##fyp♬ original sound – spencewuah
and learn more about biology while you are add it!
Cu tur esaki porta toch bo tin gana di basila
Y si cos bira hot, y boso enamora y dicidi di hiba cos mas leu corda tene relacion cu condom. Y aki tin algun tips cu por yuda minimalisa bo risico di covid tambe.


text:
E tragedia cu a sosode awe mainta a conmove comunidad profundamente, unda un hoben cu despues di a expresa riba su redsocial su lucha contra depresion ta termina poniendo fin na su propio bida.
E tragedia aki a conmove esnan presente masha hopi mes, pero tambe esnan cu a mira esaki ‘Live’ via un medio di comunicacion. Presencia un tragedia di e indole aki ta hopi fuerte y por laga bo cu hopi tristesa, pregunta y confucion.
Social Psychiatrische Dienst (SPD) pa e motibo aki kier informa na tur es cu mester sosten den e momento dificiel aki pa tuma contacto cu nan den dia for di 7:30am te cu 4:30pm na 5224249 y anochi for di 5:00pm te cu 7:00am na 5924400.
Social Psychiatrische Dienst tin Sikiatra y Enfermeronan den ramo di salud mental pa por scucha, duna conseho y duna sosten na es cu mester di dje na e momento aki y den e dianan cu ta sigui.
E crisis di COVID-19 no solamente a afecta nos salud fisico pero e consecuencia di perdida di empleo, perdida di un ser stima y perdida di actividadnan social a hunga un rol grandi riba nos salud mental ocacionando stress, insiguridad, anciedad y depresion.
Si bo persona ta den un situacion actualmente cu bo no sa kico pa haci of ta sinti bo mes deprimi of bo ta sinti gana di ‘give up’ sa cu bo por yama SPD 24 ora pa dia, 7 dia pa siman pa ayudo y sosten.


text:
STINAPA Bonaire ta anusiá ku for di 1 di mei te 31 di òktober ta prohibí pa kohe kref den awanan di
Boneiru, Klein Bonaire i Lac. Den e periodo aki kref ta par, p’esei e prohibishon. E lei aki ta kana
samsam ku esun di Venezuela. Den e periodo di 1 di mei te 31 di òktober no por kue, kumpra, sirbi,
bende ni kome kref fresku.
Ora e temporada habri atrobe dia 1 di novèmber por kohe kref entre Willemstoren i Malmòk na e
kosta pariba di Boneiru. Kref ku kue den e temporada ei mester midi mas grandi ku 12 centimeter si
midi di punta di kabes pa e lomba, ku otro palabra e rabu no ta den e midí.
Durante di e periodo di kalor e kreft muhénan por pone kasi shenmil webu. Esaki por sosodé dos
biaha den e periodo. E ta tene e webunan riba su rabu pa algun siman te ora nan ta kla pa sali. Ta
prohibí pa kohe kref ku tin webu.
ARTIKULO 11 ‘EILANDSBESLUIT ONDERWATERPARK’ AB 2010 # 14
STINAPA Bonaire ta anusiá ku for di 1 di mei te 31 di òktober ta prohibí pa kohe kref den awanan di


text:
Fundacion Ateliers89 trahando pa 16 aña largo a keda opera durante pandemia, enfrentando y sobresali barera cu COVID19 a bin...Read more
Centro Ebenezer, Centro Alegria, Coolkids Naschoolse opvang, CEDES, E barco di Noah Kinderdagverblijf, Eiva Conta Storia, Manan Precioso, Mi casita...Read more
Diadomingo 20 di juni, un biaha mas mundo a celebra Dia di tata. Un dia unda ta dedica atencion y...Read more
Un bes mas edificio di Biblioteca Nacional Aruba, na George Madurostraat # 13, a keda asigna como stemlokaal. Diahuebs 24...Read more
No obstante pa ken bo a vota cuater aña pasa of ki color politico bo tin actualmente of cual partido...Read more
Diasabra Minister Maduro di Cultura tabata presente na Wilhelminapark pa felicita e comunidad Filipino residencia na Aruba cu e celebracion...Read more
Recientemente sr. Roque Maduro a cumpli 42 aña di servicio di Pais Aruba den Cuerpo di Aduana. Durante un rato...Read more
Cansancio of agotacion ta molester comun ora bo tin cancer. Esaki ta un cansancio fuerte y intenso. E cansancio aki...Read more
Diamars, prome di juni 2021, tabata precies un aña cu Biba Bida tabata tin un encuentro cu su grandinan. Un...Read more
Dia Internacional di bisa “No na uzo di Tabaco” ta pa informa mundo completo en specialmente pueblo di Aruba ariba...Read more
Riba dialuna 17 di mei Gobernador di Aruba, S.E. Alfonso Boekhoudt, a huramenta señor mr. Marinus M. de Werd como...Read more
Diadomingo a tuma luga na Hulanda e edicion virtual di e celebracion di Arubadag. Manera conoci, e aña aki e...Read more
Luna pasa Aruba Hotel and Tourism Authority (AHATA) a manda un carta pa DAO y SVb cu copia pa gobernantenan...Read more
Diahuebs den forma virtual, Prome Minister Evelyn Wever-Croes a reuni cu ‘Commissie Versterking Democratisch Bestel’. Pa Gabinete Wever-Croes, nos colegionan...Read more
Recientemente en conexion cu celebracion di Dia Internacional di Hende Muher dia 8 di maart 2021, Aruba Lions Club a...Read more
Diasabra dia 27 di maart famianan, individualnan, empresanan y cuidadnan full rond mundo ta aporta na ‘Earth Hour’ den e...Read more
Desde comienso di e pandemia e Ministerio di Boluntario di Freewinds ta trahando duro pa hasi Aruba e lugar mas...Read more
Parlamentario Robert Candelaria di partido AVP a lansa un critica contra Minister Andin Bikker relaciona cu supuesto permiso pa un...Read more
Desde ultimo simannan por a tuma nota di diferente veldnan rond Aruba cu ta hayando un bon limpieza. Minister di...Read more
Pa por a prepara e ceremonia di Inauguracion di Nos Himno y Bandera, a instala un comision cu a haya...Read more


text:
Den atake aéro masal, koalishon ta dal negoshi di zeta IS duru.
Den un atake aéreo masal, e koalishon ku ta bringa IS bou di guia di Merka, a dal e komèrsio di petróleo di IS hopi duru. Djabièrnè 9 di desèmber, e koalishon aki a destruí 168 trùk grandi ku ta transportá zeta. Te awor esaki ta e kantidat di mas grandi di trùknan di IS ku a logra destruí. Avionnan di guera a ataká e trùk aki den besindario di e siudat sirio Palmyra. Ku tipo di atakenan asina, e koalishon ta spera di afektá e grupo ekstremista finansieramente. Último añanan, IS a gana hopi plaka ku komèrsio di zeta.
Na promé instansia e táktika merikano tabata prinsipalmente pa bombardiá vèltnan petrolero. Pero awor ta ataká tambe hinter e kadena di produkshon, for di refineria te depósitonan i transporte, asina un funshonario merikano altu, di ministerio pa Asuntunan Eskterior a indiká.
“E petróleo den teritorio IS ta relativamente fásil pa pòmp saka fo’i tera. Bo no tin nodi di ta un genio. Pero si por logra kibra e infrastruktura eksistente, e orei IS ta bai atras na nivel di den siglo 17 i 18,” segun e funshonario merikano.


text:
Tratando ku kambio den bo bida. Kon bo por hasi esaki?
Nos tur ta kriaturanan di habito. Ora nos ta hasiendo algu pa basta tempu, nos ke keda hasi e kos ey e mesun kos pa basta tempu mas. Tog kambio ta algu ku ta parti di nos bida i bo no por skapa di esaki. Un hende su bida ta yen di kambio i transishon. Kambio den trabou, kambio den un estilo di bida, etc etc. Ta importante pa bo sinja asepta kambio ja asina bo por tin control di bo bida. Kosnan por kambia diripiente, pero abo ta disidi kon bo ta anda ku e kambio aki.
Bo ke sa un par di manera kon bo por trata kambio den bo bida i asepta nan?
- Realisa bo mes ku kambio ta un funshon: ku esaki nos kier bisa ku kambio no ta sosode sin un motibu. Nan por sosode paso e kos ku bo a kambia no ta pas mas den bida o pa motibo di kosnan ku a desaroja diferente di ku bo a verwagt. Ta bon pa bo skibi dikon e kambio aki a bini den bo bida ku por butabo kompronde kon bo a resulta den e situashon aki.
- Skucha na lokual bo tin mester: pa prosesa lokual a pasa ta bon pa bo realisa kiko bo tin mester di dje aworaki. Relaha bo mes mas, drumi bon o kana mas tantu. Si bo no kuida bo mes por soru ku bo ta kansa i tin mas stres. I esaki por strobabo di trata ku e kambio.
- Duna bo mes tempo pa trata i kustuma ku e kambio den bo bida: tur komienso ta difisil. Kambio por tin diferente estadio ku ne: A: ninga di asepta ku tin un kambio den bo bida. B. bo mes ta resisti kontra e kambio den bo bida. C. trata na mira e bandanan positivo di e kambio. D. asepta e kambio den bo bida.
- Kambia bo manera di pensa: pa trata na mira e kambio den bo bida bo por skibi e kosnan positivo ku e kambio lo por trese pabo. Kosnan bon ku elo por trese pabo i kon bo por krese komo persona.
- Kere den bo mes kapasidat i forsa: un persona ta mas kapas den hasi kosnan ku nan mes ta pensa. Si bo mes mira ku no tin ningun situashon ku bo no por trata i bo mes kere esaki, lo bo LOGRA!


text:
Exportacion temporal
Pa esnan cu ta biahando ta bon pa tene cuenta cu lo siguiente:
Na momento cu biaha cu articulonan di balor manera laptop, celular, tablets, equipo di deporte, etc. Lo mester registra esakinan na oficina di Aduana na aeropuerto. Biaheronan por download e formulario Formulier Tijdelijke Uitvoer, yene y buska un stempel na oficina di Aduana na aeropuerto. Esaki pa evita cu mester paga impuesto na momento cu jega Aruba back.
Exoneracion di impuesto riba ekipahe di biahero
Na momento cu vakantie a termina y e persona local yega Aruba back of un “turista” jega Aruba e tin derecho riba su ekipahe personal y banda di dje exoneración di impuesto “vrijstelling” riba articulonan personal nobo te na un balor di 400 florin; si e productonan aki no ta destina pa comercio. Si e persona tin productonan na un balor di mas cu 400 florin e lo tin di paga impuesto riba e diferencia aki. Personanan cu tin derecho riba e exoneración di impuesto y accijns ta personanan di 16 aña bai ariba.
Algun producto por wordo importa, pero mester tene cuenta cu un cierto cantidad so por wordo importa liber di impuesto. Si un persona trece mas cu e cantidad indica e lo tin di paga impuesto y/of accijns riba e diferencia.
Un di e rekisitonan pa por bin na remarke di exoneracion di impuesto ta cu e persona mester ta mayor di edad y mester ta den posecion di un ticket di biahe.
Preguntanan cu ta ser puntra ta: Con por “hasi aangifte”? si ta trata di productonan cu no ta pa comercio por hasi un “aangifte” verbalmente na aeropuerto na momento cu jega e territorio di Aduana.
Departamento di Aduana ta recomenda tur biahero pa warda tur factura pa asina por tin tur e balor di tur producto na man. Si acaso e biahero no tin factura, Aduana lo buska informacion online sin tene cuenta cu e biahero lo por a cumpra e producto cu descuento.
Departamento di Aduana ta spera cu tur persona preparando pa biaha den e temporada di vakantie por tene cuenta cu e informacion aki pa asina por goza di un vakantie sin preocupacion. Y e yegada na Aruba na territorio Aduanero por bai mas “smooth” posibel sin ningun inconveniencia.
De caso cu tin cualkier pregunta encuanto e trabounan di Aduana of rekisitonan cu tin di haber na momento di Sali for di Aruba manera e rekisitonan na momento di jega Aruba back por bishita nos website www.douane.aw of por tuma contacto via nos emailadres: info@douane.aw of jama nos na telefon 523-8888.


text:
Home Tags Droga
Tag: droga
3 “go-fast” cu 3700 kilo di droga intercepta riba un dia
Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku patruyero tokante un boto sospechoso. Despues di e notifikashon...
Radar a capt’e; Boto cu 400 kilo di droga biniendo...
Minister Rocco Tjon a informa diasabra merdia riba un boto cu a wordo intercepta, cu tabata biniendo Aruba. Esaki a sosode via signal di radar cu a activa...
2200 kilo di droga den bliki asapargus intercepta na Peru, saliendo...
Polis di Peru a intercepta 2200 kilo di cocaina cu tabata a punto di sali pa Hulanda, scondi den blikki di berduda di aspargus. A detene 7 Peruano....
Mas golpi pa baho mundo: 300 kilo di cocaina intercepta Noordoost...
Durante patruya di e barco di Marina Hulandes Zr.Ms. Groningen riba 24 di Mei, a detecta un transporte di droga noord oost di Aruba. E barco a...
Golpi duro pa baho mundo; 1112 kilo intercepta diahuebs na Curacao
Kustwacht seccion Curacao a detecta diahuebs 26 di mei 2022, un contacto sospechoso cerca di costa di Curacao. E centro di control a dirigi helicopter na e sitio. A...
Boto di piscado Venezolano intercepta cu droga
Captura di boto cu droga hasi pa Zr.Ms. Friesland y Wardakosta Den bon colaboracion ku Cuerpo Policial Aruba E barcu di marina Zr.Ms. Friesland resientemente a logra para...
Arubiano deteni na Curacao pa 930 kilo manda Hulanda scondi den...
Ayera recherche na Curacao a deteni un persona di cual ta ser bisa ta un Arubiano. El’a wordo deteni despues cu el’a wordo sigui den sospecho cu...
Pazuid di Curacao; Go fast a huy despues di benta droga...
E boto di marina Hulandes, Zr. Ms. friesland cu ta trahando pa Kustwacht den Caribe, a intercepta diadomingo (20 februari) marduga un go fast cu tabata pazuid di Curacao....


text:
KRALENDIJK – Outomobilistanan ta remarká e situashon na momentu ku áwaseru kai. Kaya Industria Pariba tin 2 situashon ku ta rekerí atenshon. Un di e situashon nan ta riba e kaya di tera dilanti di Greenlabel i e otro ta e labadó ku tin pariba di e edifisio ku ántes tabata Bonaire Food Group. Radio Live 99.9 FM tin informashon ku a aserka e departamentu antes yamá DROB, e instansia ku ta atendé ku e tipo di situashonnan ariba menshoná, sinembargo nan ta bisa mester skirbi karta ofisial pa por bin tira un bista i duna e área atenshon. Loke ta sosodé ta debí na planifikashon inkorekto, momentu ku áwaseru kai, e awa no tin kaminda pa kore bai den e zona ku ta destiná pa awa. Radio Live 99 tin asta e informashon di outomobilistanan ku mester a bai hiba nan vehíkulo garashi despues di a pasa den e labadó yená ku awa ora áwaseru kai i ku a awa ta keda pará sin destinashon.
Potrèt ta duna un bista di situashon, algun dia pasa ku áwaseru a kai durante algun ora riba un dia.


text:
Negoshamento pa un contracto colectivo di trabou (CAO) nobo ta andando na N.V. ELMAR ya pa tres luna caba. Tin dos sindicato, esta STA y UEA, cu ta representa esunnan cu tin contracto colectivo, cu ta alrededor di 120 trahado. Pero tambe tin un grupo mas chikito, di entre 14 pa 16 empleado, cu tin contracto individual cu ta representa pa sindicato ALVAST. Nan no tin representacion di e mayoria den N.V. ELMAR pero awor ta insisti pa haya mas placa. Ta ora pa pueblo haya transparencia total den e companianan estatal aki, esta tanto di ELMAR como WEB.
Durante di e ultimo dos decada, N.V. ELMAR a crece completamente troci. Segun nos fuentenan, e situacion aki ta duna hopi dolor di cabes. Salario di empleadonan di awendia ta diferencia masha hopi di esunnan cu tin contracto bieu. Ta hustamente e empleadonan cu contrato nobo ta cargando e compania mientras gran parti di esunnan cu contracto bieu ta haci mal uzo di nan poder. Nan kier sigui chica e compania y no ta produci manera mester ta na trabao.
Por ehempel, e sindicalista Raymond Maduro di ALVAST ta keda insisti pa haya mas placa pa su miembronan, mientras ta boycotia e compania. Gerencia ta haci tur intento pa mehora servicio na clientenan y pa mehora e ambiente y productividad di trabao, pero di otro banda Maduro y su grupo ALVAST ta purba boycotia trabao y ta pidi mas placa tambe riba dje. Ta aki comunidad di Aruba mester haya claridad riba e situacion actual.
Parlamento, ATIA y otro sindicatonan, KVK mester lanta for di soño. Aki ta trata di un compania di pueblo di Aruba y no di ningun sindicalista cu no ta realistico ta kico ta husticia salarial. Mientras pueblo ta sacrificando duro pa paga recibonan astronomico di coriente, kier sigui e fiesta di salarionan exagera. Hopi trahado den sector priva ainda no ta ni trahando 8 ora pa dia pa nan gana loke nan tabata gana.
Ta ora pa Gobierno y instancianan importante di nos comunidad pidi transparencia total den N.V. ELMAR y otro companianan estatal.


text:
(DutchNews.nl) – Parlamentarionan di partido liberal derechista VVD a haci un yamado na minister di Educacion, Robbert Dijkgraaf pa haci mas pa limita e cantidad di studiante internacional bayendo Hulanda.
Anteriormente e aña aki, Dijkgraaf a suspende legislacion cu lo a permiti universidad y scolnan pa pone limite riba studiantenan stranhero, pendiente un revision. Pero Parlamentario di VVD, Hatte van der Woude a bisa AD cu e ta preocupa cu no haciendo suficiente. “E minister kier pensa riba esaki, como un profesor pensante, y despues prepara un vision pa futuro”, el a bisa. “Mi no a mira un propuesta. Y mientras tanto, universidadnan ta yenando atrobe.”
E aña aki un cantidad di universidad a haci un yamado na studiantenan stranhero pa no bin a menos cu nan a organisa acomodacion adelanta. Van der Woude a bisa cu e tambe ta preocupa tocante localnan yen y e falta di espacio den laboratorio.
Algun curso cu un cantidad fiho di studiante ta yen di stranhero, y “ta coriendo cu studiantenan Hulandes”, segun e parlamentario. E tin plan pa pidi Dijkgraaf pa splica kico e ta haciendo pa reduci cantidad durante e debate awe riba presupuesto di ministerio di Educacion.
Alrededor di 85,500 studiante internacional actualmente ta studiando na un di e 14 universidad di Hulanda, y 72% di nan ta bin di Europa, segun cifranan publica pa Asociacion di Universidad Hulandes luna pasa. E total ta un aumento di 7.2% compara cu e aña academico anterior, pero menos crecemento cu añanan anterior, cual a varia entre 12% y 15%. Asociacion di Universidad Hulandes a campaña desde 2018 pa reglanan nobo pa permiti nan maneha e fluho di studiante internacional y e impacto riba calidad di e estudionan.
UvN a bisa DutchNews cu universidadnan ta dispuesto pa impone limite riba varios estudio cu ta popular cu studiantenan internacional den un esfuerso pa limita cantidad. Lo haci esaki sea door di impone limite riba e cantidad di studiante cu por registra, of limite riba e cantidad di estudio no-Hulandes den materianan manera psicologia, management y politica, UvN a bisa. E aña academico aki, 340mil studiante tabata siguiendo un estudio Bachelor of Master na Hulanda.


text:
KIEBRO DEN KAS
Den oranan di mainta riba djaluna 8 di novèmber, a drenta keho di kiebro den un kas situá na kaya Baralt. Deskonosínan a destruí un porta di palu i a bai ku entre otro un lèptòp i un ‘Playstation’. Ta investigando e kaso.
KÒNTEINER NA KANDELA
Riba djadumingu 7 di novèmber sentral di polis a risibí notifikashon ku tabatin un kònteiner ku ta situá un fèlt di futbòl na Kaminda Lac, na kandela. Brantwer a paga e kandela. Ta investigando kousa di e kandela. No tabatin niun herido. Daño material si ta ekstenso.
VIOLASHON DI RESTRIKSHON EN KONEKSHON KU CORONA
Alrededor di 12.37 or di mardugá, a duna doño di un establesimentu di horèka situá na Kaya Nikiboko Nort prosèsferbal pa violashon di restrikshon en konekshon ku corona. E establesimentu tabata habri ainda despues di 12 or di mardugá.
DETENSHON
Riba djasabra 6 di novèmber a detené un hòmber di inisial F.J.C. di 43 aña na un kas situá na Kaya Amazona en konekshon ku destrukshon, insulto di un ámtenar den funshon, menasa di i resistensia kontra un ámtenar den funshon i tambe pa no kumpli ku òrdu di polis. Algu mas lat a detené un dama ku tabata stroba órden públiko i ku a neglishá órden di polis. A detené e muhé ku inisial A.W. di 41 aña pa esaki.
AKSIDENTE RIBA KAMINDA ONIMA
Den oranan di atardi un aksidente ku un outo a tuma lugá riba Kaminda Onima. E shofùr a deklará kusu stür a blòkia dor di kua ela kore drenta mondi. Hendenan na e sitio a yud’é sali for di e outo i personal di ambulans a kontrolá e na e sitio mes. Ambulans a bah’e na kas proméku patruya a yega na e sitio. Algun ratu despues e shofùr a regresá na e sitio pa a atendé ku polis.